Bretagne/Korpus-divyezhek-brezhoneg-galleg huggingface dataset:
Base programmatique commune aux candidats aux élections législatives de 2017 dans le cadre de la plate-forme Bretagne bien sûr.
Danvez programm boutin d’an dud a vo war ar renk e dilennadegoù kannaded 2017 evit ar c’henstrollad Breizh evel-just.
Vivre, décider et travailler en Bretagne.
Bevañ, divizout ha labourat e Breizh.
Soutenir et développer l’économie.
Skoazellañ ha diorren an ekonomiezh.
Redonner la priorité à la notion d’aménagement du territoire.
Adlakaat keal terkañ an tiriad da dremen de gentañ.
Réformer les dotations aux communes et aux intercommunalités.
Adreizhañ ar skoaziadoù roet d’ar c’humunioù ha d’an etrekumunelezhioù.
Confier de nouvelles compétences et de nouvelles ressources financières aux régions.
Fiziañ kefridioù nevez hag arc’hant ouzhpenn er rannvroioù.
Réformer la Constitution pour faire de la France une République fédérale.
Adreizhañ ar Vonreizh evit ober eus Frañs ur Republik kevreadel.
Transfert aux régions de la responsabilité de la collecte des impôts.
Treuzkas d’ar rannvroioù ar garg da zastum an tailhoù.
Construire un modèle social breton.
Sevel ur patrom sokial e Breizh.
Pourquoi créer un nouveau modèle social breton ?
Perak krouiñ ur patrom sokial nevez e Breizh ?
Des territoires à échelle humaine : relocaliser.
Tiriadoù na re vras na re vihan evit an dud : adlec’helaat.
Revoir le découpage des régions.
Adwelet harzoù ar rannvroioù.
Revoir le fonctionnement des intercommunalités.
Adwelet mont en-dro an etrekumunelezhioù.
Simplifier les institutions : une Assemblée de Bretagne.
Eeunaat an ensavadurioù : ur Vodadenn evit Breizh.
Soutenir la relocalisation.
Skoazellañ an adlec’helaat.
Atteindre l’autonomie énergétique.
Tizhout an emrenerezh a-fet energiezh.
Réduire la dépendance énergétique.
Digreskiñ ar sujidigezh a-fet an energiezh.
Expérimenter en matière d’économie circulaire et de production locale d’énergie.
Arnodiñ a-fet an ekonomiezh-kelc’h ha produiñ energiezh er vro.
Assurer le bien-être et la sécurité des Bretons dans un contexte français et international troublé.
Gwarantiñ aezamant ha surentez ar Vretoned en ur blegenn a zo trubuilhet e Frañs hag en estrenvro.
Agir face au risque nucléaire.
Diwall a-zevri diouzh ar riskl nukleel.
La déstabilisation du Moyen-Orient et leurs conséquences en Bretagne.
Ar Reter-Kreiz distabiloc’h-distabil hag an heuliadoù e Breizh.
Oui à une Bretagne autonome énergiquement et respectueuse de son environnement.
Ya d’ur Vreizh emren a-fet an energiezh hag he deus doujañs evit hec’h endro.
Oui à une Bretagne dynamique de son économie.
Ya d’ur Vreizh ma’z eus lañs gant an ekonomiezh.
Oui à une Bretagne dynamique de son énergie.
Ya d’ur Vreizh ma’z eus lañs gant an energiezh.
Oui à une Bretagne riche de ambition maritime.
Ya d’ur Vreizh he deus c’hoant d’ober traoù a-fet ar mor.
Oui à une Bretagne plurielle et riche de diversité.
Ya d’ur Vreizh lies ha pinvidik gant he liesseurted.
Oui à une éducation au service des Bretons.
Ya d’un deskadurezh e servij ar Vretoned.
Bretagne bien sûr est une plate-forme crée en 2015 qui réunit des forces progressistes favorables à l’émancipation sociale, économique, politique, écologique et culturelle de la Bretagne dans une France fédérale. 
Breizh evel-just zo ur c’henstrollad krouet e 2015 ha ma’z eus bodet nerzhioù araokour a-du gant an dishualiñ war an dachenn sokial, ekonomikel, ekologel, politikel ha sevenadurel e Breizh en ur Frañs kevreadel.
Réunissant l’Union démocratique bretonne, le Mouvement Bretagne progrès, Bretagne bien sûr réunit également des personnes issues de la société civile.
Ennañ emañ Unaniezh Demokratel Breizh, Breizh War-raok. E Breizh evel-just ez eus ivez tud all eus ar gevredigezh dre vras.
Bretagne bien sûr a présenté une liste aux élections régionales de 2015 en Région Bretagne menée par Christian Troadec, maire de Carhaix, Conseiller départemental du Finistère. 
Kinniget he doa Breizh evel-just ul listenn e dilennadegoù rannvroel 2015 e Rannvro Breizh. Kristian Troadeg, maer Karaez, Kuzulier-departamant e Penn-ar-Bed, a oa en he fenn.
Elle a réuni 6,71% des suffrages, positionnant la plate-forme de rassemblement comme 4e force politique lors de ces élections. 
6,71 % eus ar mouezhioù a oa bet dastumet gant al listenn hag evel-se e oa aet ar c’henstrollad da vezañ ar pevare nerzh politikel en dilennadegoù-se.
Favorable à une Bretagne intégrant la Loire-Atlantique, Bretagne bien sûr soutenait la liste « Choisir nos régions » en Pays-de-la-Loire.
Breizh evel-just, a sav a-du gant Breizh gant al Liger-Atlantel e-barzh ha harpañ a rae al listenn « Dibab hor rannvroioù » e Broioù-al-Liger.
Désormais, la plate-forme se donne pour ambition de présenter des candidats aux élections législatives dans toutes les circonscriptions de Bretagne, Loire-Atlantique incluse. 
Bremañ en deus c’hoant ar c’henstrollad da lakaat tud war ar renk en dilennadegoù kannaded e holl bastelloù-bro Breizh, Liger-Atlantel hag all.
Ces élections doivent être l’occasion de donner une voix à la Bretagne au parlement, aussi toutes les personnes se reconnaissant dans nos valeurs sont les bienvenues !
Rankout a ra an dilennadegoù-se bezañ un digarez da reiñ ur vouezh da Vreizh er Parlamant, ha deuet-mat eo an holl dud a sav a-du gant hon talvoudoù !
La charte de Bretagne bien sûr.
Karta Breizh evel-just.
Dès sa création, Bretagne bien sûr s’est dotée d’une charte des valeurs. 
Breizh evel-just, abaoe m’eo bet krouet, he deus ur garta talvoudoù.
Si vous vous reconnaissez dans ces principes de bases, n’hésitez pas à nous contacter pour participer à nos actions !
M’eo mat hor mennozhioù diazez deoc’h, deuit e darempred ganeomp 'ta evit kemer perzh en hon oberoù !
Bretagne bien sûr est une plateforme politique qui rassemble des citoyens de Bretagne et des groupes constitués attachés à un projet commun en vue de renforcer l’influence du courant régionaliste et autonomiste et de rassembler les forces qui se reconnaissent de gauche, démocrates ou progressistes de Bretagne.
Breizh evel-just zo ur c’henstrollad politikel hag a vod keodedourien eus Breizh ha strolladoù savet dija hag a zo stag ouzh ur mennad boutin evit kreñvaat levezon al luskad rannvroelour hag emrenour ha bodañ an nerzhioù a embann bezañ eus an tu-kleiz demokratel pe araokaour e Breizh.
Bretagne bien sûr agit dans l’ensemble de la Bretagne et milite pour sa réunification administrative au sein de la République.
Breizh evel-just a labour e Breizh a-bezh ha stourm a ra evit ma vo adunvanet a-fet melestradurezh e-barzh ar Republik.
Bretagne bien sûr agit pour la construction d’une Europe fédérale et solidaire des peuples et des régions.
Breizh evel-just  a labour evit sevel un Europa gevreadel ha kengret gant ar pobloù hag ar rannvroioù.
Bretagne bien sûr agit pour que la Bretagne soit dotée d’institutions autonomes et des moyens de son développement.
Breizh evel-just a labour evit m’he do Breizh ensavadurioù emren ha peadra evit diorren anezhi.
Bretagne bien sûr œuvre pour l’établissement d’une société solidaire ce qui implique la redistribution des richesses entre individus, entre régions et entre peuples au niveau européen comme au niveau mondial.
Breizh evel-just a labour evit sevel ur gevredigezh kengret, ar pezh a c’houlenn ma vo dasparzhet ar pinvidigezhioù a-nevez etre an dud, ar rannvroioù hag ar pobloù en Europa hag er bed a-bezh.
Bretagne bien sûr œuvre pour un développement durable qui préserve l’avenir de la planète et des générations futures. 
Breizh evel-just a labour evit un diorren padus, evit diwall amzer-da-zont ar blanedenn hag ar remziadoù da zont.
Ceci suppose la démocratisation et le renforcement des structures internationales, tant européennes que mondiales.
Kement-se a c’houlenn ma vo demokratelaet ha kreñvaet ar frammoù etrebroadel ken en Europa, ken er bed a-bezh.
Bretagne bien sûr, sous réserve de l’adhésion aux principes précités, reconnaît à ses adhérents ou contributeurs le soin de décliner leurs propositions politiques en toute indépendance.
Breizh evel-just, gant ma vo degemeret ar mennozhioù rakveneget ganto, a lez e izili pe e genoberien da ober o c’hinnigoù politikel en o fart o-unan.
Bretagne bien sûr en quelques dates.
Breizh evel-just gant un nebeud deiziadoù.
Annonce des candidatures aux élections législatives 2017.
Embann a reer anvioù an dud a vo war ar renk e dilennadegoù kannaded 2017.
Bretagne bien sûr réunit 6.71% des suffrages en région Bretagne.
Breizh evel-just a zastum  6,71 % eus ar mouezhioù e rannvro Breizh.
Lancement de la plate-forme Bretagne bien sûr.
Lañs a roer d’ar c’henstrollad Breizh evel-just.
Base programmatique commune aux candidats aux élections législatives de 2017 dans le cadre de la plateforme Bretagne bien sûr !
Programm diazez boutin d’an dud a yay war ar renk evit dilennadegoù kannaded 2017 da-geñver ar gensavenn Breizh evel-just !
Soutenir et développer l’économie.
Sikour ha reiñ lañs d’an ekonomiezh.
Vivre dignement au pays, lutter contre l’exode de la jeunesse, garantir la pérennité de notre qualité de vie passent par une économie en bonne santé respectueuse d’un développement responsable, équitable, solidaire et durable. 
Bevañ evel zo dleet er vro, mirout ouzh ar re yaouank a guitaat ar vro dre ret, gwarantañ hor c’halite bevañ war hir dermen, ne c’haller ket ober kement-se paneve un ekonomiezh yac’h hag a zouj un diorren a-skiant-vat, kempouez, kengret ha padus.
Nous voulons que les Bretons qui le souhaitent puissent rester vivre en Bretagne dans des conditions dignes et dans un environnement préservé. 
Lod eus ar Vretoned o deus c’hoant da chom da vevañ e Breizh evel zo dleet hag en un endro gwarezet, fellout a ra deomp ma c’hallfent en ober.
C’est pourquoi nous insistons pour dire que le dynamisme de l’économie et son développement sont la priorité. 
Se zo kaoz ec’h adlavaromp sklaer emañ lusk ha diorren an ekonomiezh da veaañ lakaet da balioù kentañ.
La création d’emplois de toute nature susceptibles de permettre aux Bretonnes et aux Bretons de rester travailler au pays est un objectif majeur. 
Unan eus ar palioù pennañ eo krouiñ postoù labour a bep seurt hag a roio an tu d’ar Bretonezed ha d’ar Vretoned da c’hallout chom da labourat er vro.
L’exercice de nouveaux pouvoirs dans ce secteur doit être affirmé, car la capacité d’une économie de recherche, d’innovation, de production en dépend ; il faudra pour cela engager et accompagner les mutations socio-économiques qui permettront de relocaliser un maximum d’activités en Bretagne et de rééquilibrer notre balance commerciale.
Dav eo goulenn kaout ur galloud nevez war an dachenn-se rak diwar se e c’haller diazezañ ekonomiezh an enklask, an neveziñ, ar produiñ ; evit en ober e rankimp luskañ ha sikour ar cheñchamantoù sokio-ekonomikel a vo gallet ganto diazezañ adarre ar muiañ a obererezhioù e Breizh ha kempouezañ en-dro hor c’henwerzh gant an diavaez.
L’entreprise fait partie intégrante de la société, elle est une unité vivante, sociale et humaine, en ce sens elle n’est pas une « marchandise financière ». 
Ul lodenn eus ar gevredigezh eo an embregerezhioù, unvezioù bev, sokial ha denel int, e-se n’int ket ur « varc’hadourezh arc’hant ».
Aussi sommes-nous contre la financiarisation de l’économie et répondrons-nous à l’urgence industrielle et agricole sur notre territoire par la création de fonds d’investissement spécialisés et contrôlés afin de diversifier les flux économiques en accompagnant la recherche et le développement dans l’agriculture, les cultures marines, les énergies renouvelables, l’économie numérique.
Rak-se emaomp enep pouez hollc’halloudek an arc’hant en ekonomiezh hag evit respont d’an dalc’hoù mallus evit an industriezh hag al labour-douar e Breizh e vo krouet ganeomp fontoù postañ a-ratozh ha kontrollet abalamour da liesaat ar c’hasoù ekonomikel o sikour an enklask hag an diorren war dachenn al labour-douar, ar gounezerezh-mor, an energiezhioù nevezadus, an ekonomiezh niverel.
Dans un monde en perpétuelle mutation, les entreprises ont besoin de compétences évolutives : les fonds de formation continue collectés en Bretagne devront en priorité servir la formation dans l’économie bretonne.
Pa ne baouez ket an traoù da cheñch er bed o deus ezhomm an embregerezhioù da gavout tud barrek da vont diouzh ar cheñchamantoù-se : ar fontoù dastumet e Breizh evit ar stummañ dibaouez a ranko bezañ implijet da gentañ-penn evit ar stummañ en ekonomiezh Breizh.
Redonner la priorité à la notion d’aménagement du territoire.
Adlakaat terkañ an tiriad e-kreiz hor preder.
Pour se soigner, avoir accès à un emploi partout en Bretagne, nous réorienterons les investissements publics vers les territoires en difficulté afin de réduire les fractures territoriales causées par la politique dite de métropolisation. 
Abalamour d’an dud d’en em soagnañ, da gavout labour e pep lec’h e Breizh, e vo heñchet ar postañ arc’hant publik war-zu an tiriadoù lec’h m’eo diaes an traoù evit lakaat digreskiñ ar frailh etre an tiriadoù deuet dre faot ar politikerezh evit ar meurgêrioù.
Nous expérimenterons un statut de résident sur les îles bretonnes pour lutter contre la spéculation immobilière et permettre aux habitants permanents de se loger à des prix abordables. 
Arnodiñ a raimp ur statud evit an annezidi war inizi Breizh abalamour da vont enep ar brokañ war ar madoù-leve ha da reiñ an tu d’an dud a zo o chom warno a-hed ar bloaz da gavout lojeiz evit ur priz dereat.
Actuellement, les investissements publics et les dotations se concentrent sur les territoires les plus riches : le Grand Paris et dans une moindre mesure les métropoles. 
Hiziv an deiz e vez postet an arc’hant publik ha skoazelloù ar Stad en takadoù pinvidikañ dreist-holl : Meurgêr Pariz hag ul lodenn ivez er meurgêrioù all.
L’État centralisé fabrique des inégalités. 
Krouet e vez an dizingalder gant ar Stad kreizennet.
Les Bretonnes et les Bretons doivent exiger un aménagement territorial harmonieux de la Bretagne. 
Ret eo d’ar Bretonezed ha d’ar Vretoned goulenn groñs ma vo terket tiriad Breizh en un doare kempouez.
Nous lutterons avec vigueur contre les déserts médicaux, les fermetures de commerces et de services publics, et investirons dans les transports du quotidien sur tout le territoire.
Stourm a raimp start enep an dezerzhioù mezegel, enep serriñ ar stalioù-kenwerzh hag ar servijoù publik, ha lakaat a raimp arc’hant en treuzdougen war ar pemdez e Breizh a-bezh.
Réformer les dotations aux communes et aux intercommunalités.
Reiñ muioc’h a arc’hant d’ar c’humunioù ha d’ar c’humuniezhoù-kumunioù.
Il est nécessaire dans les modes de calcul d’approcher l’égalité en euros par habitant, car, paradoxalement, ce sont aujourd’hui les territoires les plus riches qui reçoivent le plus en raison des « primes de centralité ».
Ret eo adwelet an doare da jediñ evit tostaat ar muiañ ouzh an ingalded a-fet niver a euroioù dre annezad rak hiziv an deiz eo an takadoù pinvidikañ a vez roet ar muiañ a arc’hant dezhe abalamour d’ar « skoaziadenn d’ar gêr greiz », ar pezh n’eo ket gwall boellek.
Confier de nouvelles compétences et de nouvelles ressources financières aux régions.
Fiziañ kefridioù nevez ha mammennoù arc’hant nevez er rannvroioù.
En matière de liaisons ferroviaires, par exemple, on voit bien que l’État n’assume plus ses responsabilités et qu’il « rechigne » à financer l’entretien des lignes au quotidien. 
E-keñver an hent-houarn, da skouer, eo splann ne fell ket d’ar Stad kemer an traoù e karg ken ha « diegi » he dez o paeañ evit kempenn ordinal al linennoù.
Les régions doivent pouvoir reprendre la main en maîtrisant leur fiscalité, leurs budgets, et en pouvant mener des stratégies économiques sur tout le territoire. 
Dav eo d’ar rannvroioù bezañ gouest da gemer an traoù-se e karg, evit en ober e rankont bezañ mestr war o zelloù, o budjed, ha kaout ur strategiezh ekonomikel war o ziriad a-bezh.
Il faut un transfert massif et rapide d’une partie des ressources financières existantes et de certaines compétences aux régions dans les domaines du développement économique, des transports, de l’énergie, de l’éducation.
Ret eo reiñ buan d’ar rannvroioù ul lodenn vras eus ar c’horvoderioù a zo anezho dija ha kefridioù zo war dachenn an diorren ekonomikel, an treuzdougen, an energiezh, an deskadurezh.
Réformer la Constitution pour faire de la France une République fédérale.
Cheñch ar Vonreizh, da Frañs da vezañ ur Republik kevreadel.
Les régions et territoires qui le souhaitent pourront disposer d’un statut spécial leur permettant de voter leurs propres lois (en dehors des fonctions régaliennes). 
Ar rannvroioù hag an tiriadoù a fello dezho a c’hallo kaout ur statud difer evit bezañ gouest da votiñ o lezennoù dezho (war-bouez an tachennoù a zo e dalc’h ar Stad hepken).
Ainsi, en Bretagne, une dynamique nouvelle se dégagera rapidement pour, par exemple, mettre en place un service unifié de transport rail-route-mer, une agence bretonne de l’énergie ou encore un fonds public d’investissement géré en Bretagne, pour intégrer Diwan dans un service public régional de l’éducation et pour officialiser les langues minoritaires dans les territoires où elles sont pratiquées.
Diwar neuze e teuy ul lusk nevez war wel buan e Breizh evit, da skouer, diazezañ ur servij treuzdougen unvan hent-houarn/hent/mor, un ajañs vreizhat an energiezh pe c’hoazh ur font postañ publik meret e Breizh, evit lakaat Diwan da vont e-barzh ur servij publik rannvroel an deskadurezh hag evit ofisielaat ar yezhoù minorelaet lec’h ma vezont implijet.
Transfert aux régions de la responsabilité de la collecte des impôts.
Fiziañ er rannvroioù ar gefridi dastum an tailhoù.
Les régions reverseront à l’État ou à l’Union européenne les sommes nécessaires aux dépenses de solidarité territoriale, aux investissements communs et à l’exercice des pouvoirs régaliens. 
An arc’hant a vo ezhomm evit an dispignoù a sell ouzh ar genskoazell sokial, ouzh an obererezhioù boutin hag ouzh an tachennoù e dalc’h ar Stad a vo adroet d’ar Stad pe da Unvaniezh Europa gant ar rannvroioù.
Cette responsabilité, exercée par bien d’autres régions en Europe, conduira à des économies significatives, redonnera du sens à une véritable démocratie. 
Gant ar gefridi-se, a zo bet fiziet e meur a rannvro all en Europa, e vo espernet arc’hant da vat ha diazezet ur gwir zemokratelezh.
L’organisation étatique actuelle est incapable de juguler les déficits depuis quarante ans. 
Ne c’haller ket, gant an doare ma ya ar Stad en-dro abaoe daou-ugent vloaz zo, mirout a goll arc’hant.
Ce nouveau modèle conduira à des finances publiques saines et équilibrées pour le bien de tous. 
Gant ar patrom nevez-se e vo meret an arc’hant publik en ur mod yac’h ha kempouez evit mad an holl.
Pourquoi créer un nouveau modèle social breton ?
Perak sevel ur patrom sokial nevez e Breizh ?
Le modèle social mis en place après la Seconde Guerre mondiale, qui a fleuri durant les Trente glorieuses, est remis en cause sous de nombreux aspects.
Lakaet e oa ur patrom sokial da dalvout war-lerc’h an eil brezel-bed, graet en doa berzh e-pad an Tregont vloaz glorius, bremañ e vez lakaet en arvar e meur a geñver.
Eemis en cause financièrement car en déficit chronique.
En arvar e-keñver an arc’hant rak ne baouez ket da vont war goll.
Remis en cause dans une économie mondialisée et insuffisamment régulé où la compétition ignore les protections sociales. 
En arvar p’emaomp en un ekonomiezh bedelaet ha ne vez ket reoliet a-walc’h, lec’h ma vez kevezerezh hep kemer ar gwarez sokial e kont.
Remis en cause demain par l’évolution probable des formes d’emploi liées au numérique et à la robotisation. 
En arvar a-benn nebeud abalamour d’an doare ma cheñcho, sur a-walc’h, ar postoù labour stag ouzh an niverel hag ouzh ar robotekadur.
Cela pose évidemment la question de la création de richesse et de sa redistribution.
Diwar se, evel-just, e c’haller en em c’houlenn penaos e vo krouet ha dasparzhet ar pinvidigezhioù.
Ce modèle est à bout de souffle : malgré une bonne qualité globale, le citoyen constate une baisse des prestations. 
War an diskar emañ ar patrom sokial-se : daoust m’eo mat a-walc’h an traoù dre vras e wel an dud ez a ar servijoù war zigreskiñ.
La baisse des remboursements maladie. 
Digresk war an distaolioù kleñved.
Dernièrement, la baisse des remboursements des mutuelles (malgré une cotisation individuelle renforcée). 
Nevez zo, digresk war an distaolioù a-berzh ar c’henwarezioù (daoust ma vez kresket ar skodennoù paeet gant an dud).
La baisse annoncée des pensions de retraite.
Digresk war leveoù ar retredidi.
Les candidats de notre plateforme ont pour objectif d’assurer une vie digne aux plus démunis, sachant que la Bretagne (avec les Pays-de-la-Loire) reste la région la moins inégalitaire entre ménages et entre territoires.
Pal an dud a ya war ar renk evit hor c’hensavenn eo lakaat an dud a zo er muiañ en dienez da gaout ur vuhez evel zo dleet, pa ouzer ez eo Breizh (ha Broioù al Liger ivez) ar rannvro lec’h ma vez an nebeutañ a zigempouez c’hoazh etre an tiegezhioù hag etre an tiriadoù.
Un nouveau modèle est à inventer, qui passera assurément par une meilleure gestion des caisses sociales, devenues des organisations inefficaces et inhumaines. 
Ret eo sevel ur patrom sokial nevez, evit en ober e vo dav, a-dra-sur, merañ gwelloc’h ar c’hefioù sokial a zo deuet da vezañ aozadurioù diefed ha dizenel.
Ce nouveau modèle sera autonome, donc responsable. 
Dizalc’h e vo ar patrom nevez, gant se e vo kiriek an aozadur eus ar pezh a ray.
Le régime social des indépendants (RSI) ainsi que le statut des auto-entrepreneurs devront y être intégrés. 
Reol sokial al labourerien dizalc’h (RSI) ha statud an emembregerien a ranko mont e-barzh.
Nous expérimenterons en Bretagne une extension du modèle alsacien, plus protecteur et plus efficace en termes de gestion.
E Breizh e vo arnodet ganeomp ur patrom diwar hini Bro-Elzas a warez gwelloc’h hag a zo efedusoc’h evit a sell ouzh merañ.
Le plus sûr moyen de redresser les systèmes de protection sociale reste bien sûr la lutte contre le chômage. 
An doare suroc’h da adlakaat ar reizhiadoù gwarez sokial en o flom avat eo stourm enep an dilabour, evel-just.
Le partage du temps de travail a fait ses preuves en la matière, et s’avérera de plus en plus nécessaire si la robotisation et l’informatisation des activités se poursuivent.
Gwelet ez eus bet eo efedus rannañ al labour ha ret e vo en ober muioc’h-mui ma vez dalc’het da robotekaat ha da stlennekaat ar micherioù.
Revoir la forme et la taille des régions.
Adwelet stumm ha ment ar rannvroioù.
En revoyant le découpage des régions de Valls et Hollande, imposé autoritairement et sans consulter les populations concernées. 
Evit en ober, dizober ar rannvroioù a zo bet adstummet gant Valls ha Hollande dre ret hep goulenn ali an dud a zo o chom enno.
Une grande région n’est pas forcément plus efficace. 
Ur rannvro vras n’eo ket efedusoc’h evit kelo-se.
C’est la cohérence et le sentiment d’appartenance qui comptent. 
Ar pezh a gont eo ar c’hempoell hag ar santimant a vez gant an dud ez int tomm ouzh o rannvro.
Les régions doivent être fondées sur la volonté de leurs habitants. 
Ret eo d’ar rannvroioù bezañ diazezet war youl an dud a zo enno.
En Bretagne, cela devra se traduire par l’organisation d’un référendum pour l’intégration de la Loire-Atlantique dans la région Bretagne et une réforme de la loi pour que les départements puissent changer de région s’ils le souhaitent (l’actuel « droit d’option » étant pratiquement impossible à mettre en œuvre).
Rak-se e vo dav, e Breizh, aozañ ur referendom evit lakaat al Liger-Atlantel e Rannvro Breizh ha cheñch al lezenn abalamour d’an departamantoù da c’hallout mont gant ur rannvro all ma fell dezho (pa ne c’haller ket, koulz lavaret, lakaat ar « gwir da zibab » a zo bremañ da vont en-dro).
Revoir le fonctionnement des intercommunalités.
Adwelet an doare ma ya an etrekumuniezhoù en-dro.
En remettant de l’humanité et de la proximité dans le fonctionnement des intercommunalités. 
Adlakaat an etrekumuniezhoù da vont en-dro en un doare tostoc’h ouzh an dud, hag a zouj anezho muioc’h.
Leur croissance en taille, en population et en compétence éloigne les choix politiques des citoyens et recrée de la technocratie. 
Kresket eo an etrekumuniezhoù a-fet ment, poblañs ha kefridioù, gant se en em gav an dibaboù politikel pelloc’h diouzh an dud ha ren a ra an deknokratiezh adarre.
On reproduit le centralisme dans les territoires ! 
Ar broioù bihan a ya en-dro en ur mod kreizennet evel ar Stad !
Il faut cesser d’imposer des seuils de population et redonner certaines compétences aux communes dans les métropoles (voirie, par exemple).
Ret eo paouez a lakaat un niver izelañ evit a sell ouzh ar boblañs ha kefridioù a rank bezañ adroet d’ar c’humunioù er meurgêrioù (an hentoù, lakaomp).
Simplifier les institutions : un Assemblée de Bretagne.
Eeunaat an ensavadurioù : Bodadenn Breizh.
En simplifiant le fonctionnement des institutions par la fusion des cinq départements bretons et la région administrative dans une Assemblée de Bretagne, collectivité unique à statut particulier, sur le modèle de la collectivité unique prévue pour la Corse. 
Evit eeunaat an doare ma ya an ensavadurioù en-dro e vo dav kendeuziñ pemp departamant Breizh hag ar Rannvro d’ober Bodadenn Breizh, ur strollegezh nemetken ganti ur statud dibar, war batrom ar strollegezh a vo e Korsika.
Cette assemblée travaillera avec les intercommunalités dans le cadre de conseils de pays (plus en phase avec les réalités des territoires).
Labourat a ray ar vodadenn-se gant an etrekumuniezhoù e-barzh kuzulioù-bro (hag a zo tostoc’h ouzh ar pezh a zegouezh bemdez er broioù).
Soutenir le retour des entreprises en Bretagne. 
Harpañ an embregerezhioù da zistreiñ da Vreizh.
En soutenant toutes les formes de relocalisation, en mettant producteurs et consommateurs dans des relations de face à face, de personne à personne, afin de créer du lien social, de la confiance et ainsi diminuer la dépendance aux grands groupes multinationaux. 
Harpañ kement embregerezh a vefe da zistreiñ da Vreizh, lakaat ar broduerien hag ar vevezerien da gejañ an eil re gant ar re all, a hini da hini, abalamour da zegas liammoù sokial, fiziañs etre an dud, hag evel-se da lakaat pouez ar strolloù bras liesvroadel da zigreskiñ.
La mise en place de cette économie relationnelle aura pour effet de favoriser l’emploi, de diminuer l’empreinte écologique, de retrouver une souveraineté alimentaire et énergétique (les besoins fondamentaux).
Pa vo lakaet an ekonomiezh-se, diazezet war an daremprediñ, da dalvezout e vo krouet postoù labour, digresket efed oberoù mab-den war an natur, adkavet ur vestroni war ar boued hag an energiezh (an ezhommoù diazez).
Atteindre l’autonomie énergétique.
Dont da vezañ dizalc’h a-fet energiezh.
Réduire la dépendance énergétique.
Bezañ nebeutoc’h e dalc’h an diavaez a-fet energiezh.
Pour réduire les importations d’hydrocarbures et la dépendance au nucléaire, nous voulons accélérer le développement des énergies renouvelables, notamment éoliennes et marines.
Evit enporzhiañ nebeutoc’h a hidrokarbidennoù ha digreskiñ pouez an energiezh nukleel e fell deomp mont buanoc’h gant diorren an energiezhioù nevezadus, dreist-holl energiezhioù an avel ha re ar mor.
Fixer un objectif de 100 % renouvelable en 2050 en desserrant des contraintes comme les exigences de l’armée, les demandes des résidents secondaires, les réticences d’EDF.
Lakaat da bal 100 % a energiezhioù nevezadus a-benn 2050, evit en ober, digreskiñ pouez ar redioù evel goulennoù groñs an arme, ar goulennoù a-berzh perc’henned an tiez hañv, lure EDF.
Prendre la main en Bretagne au moyen d’une agence régionale de l’énergie, qui pilotera les plans d’installation et appuiera les initiatives locales, car EDF ne doit plus avoir le monopole de la production électrique.
Bezañ mestr war an traoù e Breizh gant un ajañs rannvro evit an energiezh, a reno ar steuñvoù staliañ hag a harpo an oberoù divizet el lec’h-mañ-lec’h, rak arabat e chomfe gant EDF ar monopol evit a sell ouzh produiñ tredan.
Expérimenter en matière d’économie circulaire et de production locale d’énergie.
Arnodiñ a-fet ekonomiezh kelc’hiek hag a-fet produiñ energiezh lec’hel.
Développer sur le territoire breton toutes les expérimentations possibles en matière d’économie circulaire et de production locale d’énergie afin d’assurer la transition énergétique devenue inéluctable et d’abandonner progressivement le recours au nucléaire.
Reiñ lañs e pep lec’h e Breizh da gement arnod a c’haller a-fet ekonomiezh kelc’hiek hag a-fet produiñ energiezh lec’hel abalamour d’ober ar cheñchamant energiezh ne c’hallimp ket mont hebiou dezhañ, ha da baouez tamm-ha-tamm gant an energiezh nukleel.
Assurer le bien-être et la sécurité des Bretons dans un contexte français et international troublé.
Gwarantiñ d’ar Vreizhiz kaout un endro bevañ mat ha bezañ e surentez ha p’emaomp en ur blegenn diasur e Frañs hag er bed dre vras.
Agir face au risque nucléaire.
Talañ ouzh ar riskl nukleel.
Assurer la sécurité des Bretons nécessite d’identifier et de hiérarchiser les menaces. 
Evit gwarantiñ d’ar Vreizhiz bezañ e surentez eo ret anaout ha priziañ ar gourdrouzioù.
La principale est aujourd’hui le risque nucléaire, même s’il elle n’est pas la plus médiatisée. 
An hini pennañ hiziv an deiz eo ar riskl nukleel, ha pa ne vefe ket kaoz ar muiañ eus se er mediaoù.
Le maintien en activité des centrales françaises et la création de l’EPR de Flamanville mettent directement en danger la santé et la vie même des habitants de la Bretagne (les radiations ne s’arrêtant pas aux limites administratives). 
Gant ar c’hreizennoù gall a zalc’her da lakaat da vont en-dro hag an EPR emeur o sevel e Flamanville, emañ yec’hed, ha buhez zoken, an dud a zo o chom e Breizh en arvar (ne vez ket harzet ar skinadoù gant an harzoù melestradurel).
La base des sous-marins nucléaires de Brest est également source de danger et limite le développement économique du port de Brest. 
Riskloù zo ivez gant ar bon splujerezioù a zo e Brest hag abalamour dezhañ ne c’hall ket porzh Brest diorren e obererezh ekonomikel.
Nous annulerons définitivement le projet de construire une centrale à Flamanville, aux portes de la Bretagne, et négocierons la fermeture de la base de Brest.
Lakaat a raimp paouez da vat gant raktres ar greizenn nevez e Flamanville, tost-tre ouzh Breizh, ha gwelet e vo evit lakaat serriñ bon Brest.
La déstabilisation du Moyen-Orient et leurs conséquences en Bretagne.
An trubuilhoù er Reter-Kreiz hag ar pezh a zegouezho e Breizh diwar se.
Le regain des tensions au Moyen-Orient, notamment, et la recrudescence du terrorisme concernent la Bretagne d’au moins deux manières. 
Stennoc’h-stenn eo an traoù er Reter-Kreiz dreist-holl, ha kresk ar sponterezh a sell ouzh Breizh e daou zoare d’an nebeutañ.
Le risque d’une attaque étant bien réel, toutes les mesures permettant d’éviter un drame doivent être prises dans le respect des valeurs démocratiques, même si le risque zéro n’existe pas. 
Emaomp en arvar da vezañ taget da vat, gant se, kuit d’ur gwall reuz da zegouezhout e ranker ober kement a c’haller anez mont enep diazezoù an demokratelezh, ha pa n’eur ket evit skarzhañ kement riskl zo kuit.
L’urgence absolue est de contribuer au règlement du conflit et à la victoire sur le groupe État islamique et ses alliés. 
Ar pep mallusañ d’ober eo sikour lakaat fin d’ar brezel-se ha bezañ trec’h war ar strollad Stad islamek hag ar strolladoù kevredet gantañ.
La diplomatie française a longtemps joué un jeu ambigu en soutenant le dictateur turc Erdogan, allié objectif de l’État islamique contre les Kurdes. 
E-pad pell ne oa ket sklaer savboent Frañs p’edo eus tu an diktatour turk Erdoğan, a vez o stourm enep ar Gurded evit mad ar Stad islamek.
Nous ferons un choix stratégique clair en appuyant les Kurdes et les forces démocratiques syriennes, et refuserons d’apporter la moindre aide aux différents groupes armés islamistes.
Un dibab strategiezh sklaer a vo graet ganeomp peogwir e vo harpet ar Gurded hag an emsavioù demokratel sirian ganeomp ha nac’h a raimp skoazellañ an disterañ ar strolladoù islamek armet.
La violence du conflit forçant des millions de personnes à émigrer, la Bretagne doit prendre sa part de la solidarité internationale. 
Feuls eo ar brezel-se ken e rank milionoù a dud divroañ, rak-se eo ret da Vreizh ober he lod a-fet kengred etrebroadel.
L’accueil de migrants ou de réfugiés doit se faire en bonne intelligence et dans le respect des réalités du terrain, en collaboration étroite avec les élus locaux. 
Dav eo degemer divroidi ha repuidi en un endro a genemglev, en ur zelc’her kont eus ar mod m’emañ an traoù war an dachenn ha gant sikour an dilennidi a zo war al lec’h.
La tradition d’accueil de la Bretagne ne doit pas être démentie. 
Ret eo delc’her d’an hengoun a zo e Breizh : degemer an dud.
Elle doit s’accompagner de véritables mesures pour l’intégration des nouveaux arrivants et leur compréhension de la culture bretonne. 
Da-heul e ranker ober da vat ar pezh a zo ezhomm evit reiñ ur plas d’an dud nevez en em gavet en hor c’hevredigezh ha lakaat anezho d’anaout sevenadur Breizh.
Les logements en petites unités, avec un accompagnement personnalisé et une intégration au voisinage, devraient être généralisés.
Dleout a rafed, bep taol, klask lojañ anezho e strolladoù bihan, ha war un dro sikour anezho unan-hag-unan ha lakaat anezho da skoulmañ darempredoù gant an dud a zo o chom en-dro dezho.
Le projet ! 88 pages pour faire avancer la Bretagne
Ar raktres ! 88 pajennad evit lakaat Breizh da vont war-raok
Le premier document projet de Jean-Yves Le Drian et de la liste "une Bretagne solidaire, créative et responsable" publié début février est actuellement distribué par les militants dans toutes les boites à lettres de Bretagne.
Teul kentañ raktres Jean-Yves an Drian hag al listenn « Breizh kengret, ijinus hag atebek », bet embannet e penn kentañ miz C’hwevrer, zo skignet er mare-mañ en holl voestoù-lizheroù Breizh gant ar stourmerien.
Afin de compléter cette première approche, c'est maintenant la version détaillée du programme qui est disponible. 
Evit klokaat an ober kentañ-se e c’haller kavout hiviziken ur stumm klok eus ar programm.
Loin d'être un catalogue de bonnes intentions, il s'agit d'ambitions concrètes et réalistes pour la Bretagne ! 
N’eo ket ur c’hatalog mennadoù kaer, pell ac’hano. Anv zo eus palioù fetis hag a c’haller tizhout evit Breizh !
Ces engagements sont portés auprès des Bretonnes et des Bretons par tous les candidats de la liste de rassemblement (écologistes, communistes, socialistes et personnalités) conduite par Jean-Yves Le Drian
An engouestloù-se evit ar Bretonezed hag ar Vretoned zo douget gant an holl dud zo war ar renk el listenn vodañ renet gant Jean-Yves an Drian (ekologourien, komunourien, sokialourien ha tud vrudet)
Ce document est disponible en pdf ici ou encore dans le kit militant; ou feuilletable dans la rubrique projet
An teul-se a c’haller kavout er stumm pdf amañ, pe er c’hit kabaliñ c’hoazh ; tu zo ivez da follennata anezhañ er rubrikenn raktres
(Le  document téléchargeable n’est pas traduit) 
(An teul a c’haller pellgargañ n’eo ket bet troet)
Vidéo meeting de Quimper
Video eus an emvod e Kemper
Les vidéos "les régions qu'on aime",
Ar videoioù « Ar rannvroioù a garomp »,
lutter contre les déserts médicaux, 
stourm ouzh an dezerzhioù mezegel,
Pour une vraie formation aux victimes de licenciements
Evit stummañ da vat ar re zo bet dic’hopret
Les régions pour la recherche et l'innovation
Ar rannvroioù evit an enklaskerezh hag an neveziñ
Pour des filières de qualité dans l'agriculture
Evit filierennoù a-feson el labour-douar
Pour l'accès au logement des jeunes
Evit ma c’hallo ar re yaouank kavout lojeiz
Les e-cards de Bretagne écologie, à diffuser
An e-kartennoù gant Breizh Ekologouriezh, da skignañ
Le projet détaillé est public
Foran eo ar programm dre ar munud
Retrouvez le communiqué de presse en pdf ici
Adkavit ar gemennadenn d’ar gazetennerien er stumm pdf amañ
Le projet est disponible sur le site dans la rubrique Kit de campagne
Ar raktres a c’haller kavout war al lec’hienn er rubrikenn Kit kabaliñ
Meeting Quimper : 300 personnes avec Jean-Yves Le Drian
Emvod e Kemper : 300 a dud gant Jean-Yves an Drian
Quelques premières photos du meeting de Quimper ce jeudi 04 Mars en présence de plus de 300 personnes
Un nebeud luc’hskeudennoù eus an emvod e Kemper d’ar Yaou 04 a viz Meurzh dirak ouzhpenn 300 a dud
Bernard Poignant Maire de Quimper
Bernard Poignant Maer Kemper
Louis Le Pensec, ancien Ministre, Président de l'Association Française du conseil des communes et régions d'Europe.
Louis ar Pensec, bet ministr, Prezidant Kevredigezh Frañs kuzul kumunioù ha rannvroioù Europa.
Eric Le Bour, conseiller régional, candidat du Parti Communiste sur la liste Finistérienne de la Bretagne solidaire créative et responsable avec Jean-Yves Le Drian.
Eric ar Bour, kuzulier-rannvro, war ar renk evit ar Strollad Komunour e listenn Penn-ar-Bed Breizh kengret, ijinus hag atebek gant Jean-Yves an Drian.
Haude Le Guen candidate Bretagne Ecologie, conseillère régionale (groupe les verts)  sur la liste Finistérienne de la Bretagne solidaire créative et responsable avec Jean-Yves Le Drian.
Haude ar Guen, war ar renk evit Breizh Ekologouriezh, kuzulierez-rannvro (strollad ar Re C’hlas) war listenn Penn-ar-Bed Breizh kengret, ijinus hag atebek gant Jean-Yves an Drian.
Ces élections régionales sont l'occasion pour Jean-Yves Le Drian et l'ensemble des candidats de la Bretagne solidaire, créative et responsable, de proposer des engagements aux Bretonnes et aux Bretons. 
An dilennadegoù-rannvro-mañ zo un digarez evit Jean-Yves an Drian hag an holl dud zo war al listenn Breizh kengret, ijinus hag atebek, da ginnig engouestloù d’ar Bretonezed ha d’ar Vretoned.
En 2004, l'ensemble des engagements pris avaient été tenus (le bilan est disponible ici). 
E 2004 e oa bet dalc’het d’an holl bromesaoù a oa bet graet (ar bilañs a c’haller kavout amañ).
C'est dans ce même esprit que Jean-Yves Le Drian propose aujourd'hui un projet pour la Bretagne.
Hiziv e kinnig Jean-Yves an Drian ur raktres evit Breizh gant ar memes spered.
Retrouvez ici le premier document projet
Adkavit teul kentañ ar raktres amañ
Retrouvez également ici le pacte pour une Bretagne Eco-pionnière signé le 12 février avec Bretagne Ecologie.
Adkavit amañ ivez an emglev evit Breizh Eko-gwastadourez bet sinet d’an 12 a viz C’hwevrer gant Breizh Ekologouriezh.
Vos messages sur le site
Ho kemennadennoù war al lec’hienn
Concert et soirée de soutien : salle comble!
Sonadeg ha nozvezh skoazell : leun-barr ar sal !
Contenu : Ce samedi, à Rennes soirée de soutien pour la Bretagne solidaire, créative et responsable pour le jeune public breton, en présence de Jean-Yves Le Drian et de nombreux candidats de la liste qu'il mène aux élections régionales des 14 et 21 mars prochain.
Danvez : Disadorn, e Roazhon, e oa bet un nozvezh da skoazellañ Breizh kengret, ijinus hag atebek evit ar Vretoned yaouank, dirak Jean-Yves an Drian ha kalz tud zo war al listenn a ren evit an dilennadeg-rannvro d’ar 14 ha d’an 21 a viz Meurzh.
Ce sont plus de 600 personnes qui ont passé un moment de leur soirée, salle de la cité à Rennes, entre 20h30 et 0h30 !
Ouzhpenn 600 a dud o doa tremenet ul lodenn eus an nozvezh e sal ar Geoded e Roazhon, etre 20e30 ha 0e30 !
Accueilli par l'excellent DJ AJAX TOW qui aura aussi la responsabilité des intermèdes, le public a écouté successivement HIKS, MANOLOCO et THE WANKIN NOODLES. 
Degemeret e oant bet gant an DJ AJAX TOW, ur mailh anezhañ,  a oa bet karget ivez eus an ehanoù. Selaouet e oa bet HIKS, MANOLOCO ha THE WANKIN NOODLES lerc’h-ouzh-lerc’h gant an dud.
Des groupes bretons qui montent !
Strolladoù breizhat diouzh ar c’hiz !
Avec Martine Aubry en Finistère,  le 27 Février
Gant Martine Aubry e Penn-ar-Bed, d’ar 27 a viz C’hwevrer
Contenu : Marché de Saint Renan, rencontre avec des agriculteurs Finistériens à Saint-Thégonnec.
Danvez : Marc’had Lokournan, emgav gant labourerien-douar eus Penn-ar-Bed e Sant-Tegoneg.
Retrouvez le déroulé de la journée sur le lien suivant (parti socialiste)
Adkavit penaos e oa tremenet an devezh gant al liamm-mañ (strollad sokialour)
Déplacement en Côtes d’Armor, de Lamballe à Loudéac
Beaj en Aodoù-an-Arvor, eus Lambal da Loudieg
Contenu : Mardi 23 février, Jean-Yves Le Drian était sur le terrain en Côtes d’Armor.
Danvez : D’ar Meurzh 23 a viz C’hwevrer e oa Jean-Yves an Drian war an dachenn en Aodoù-an-Arvor.
Accompagné de Thierry Burlot, tête de liste départementale et des candidats costarmoricains, Jean-Yves Le Drian a sillonné la circonscription de Loudéac-Lamballe.
Jean-Yves an Drian, ambrouget gant Thierry Burlot, penn listenn an departamant ha gant tud all war ar renk en Aodoù-an-Arvor, en doa treuzet-didreuzet pastell-vro Loudieg-Lambal.
Cette journée à été l’occasion d’aborder des enjeux importants pour la Bretagne : les services publics, le développement économique, l’agriculture et l’agroalimentaire.
An devezh-se a oa bet un digarez da blediñ gant krefen pouezus evit Breizh : ar servijoù publik, an diorren armerzhel, al labour-douar hag ar gounezvouederezh.
Jean-Yves Le Drian a débuté son parcours au Haras national de Lamballe. Accueillit par Loïc Cauret, Maire de Lamballe et Philippe Hercouët, Président du Syndicat mixte du Haras national de Lamballe, il a rencontré et échangé avec les élus locaux, les salariés du Haras et les acteurs de la filière, sur la situation du site lamballais des Haras Nationaux. 
Jean-Yves an Drian en doa kroget gant e droiad e Gre broadel Lambal ma oa bet degemeret gant Loïc Cauret, Maer Lambal ha Philippe Hercouët, Prezidant Sindikad kemmesk Gre broadel Lambal. Eno en doa kejet gant dilennidi eus ar vro, gopridi ar Gre hag oberourien ar filierenn, ha kaozeet en doa ganto eus plegenn ar Greoù Broadel e Lambal.
Dans le contexte de la réorganisation nationale de ce grand service public, Jean-Yves Le Drian a rappelé l’engagement de la Région Bretagne depuis 2004 aux côtés du Conseil général, de Lamballe Communauté et la Ville de Loudéac. 
Un adaozadur broadel a vo evit ar servij publik bras-se, ha Jean-Yves an Drian en doa degaset da soñj eus engouestl Rannvro Breizh abaoe 2004 e-kichen ar C’huzul-departamant, Lambal Kumuniezh ha Kêr Loudieg.
Les collectivités locales ont créés un syndicat mixte en 2006 pour gérer et valoriser le site du Haras National et du Parc équestre, au service de la filière cheval et du grand public.
Krouet e oa bet ur sindikad kemmesk e 2006 gant ar strollegezhioù lec’hel evit merañ ha talvoudekaat lec’hienn ar Gre Broadel hag ar Park marc’hegañ, evit mad filierenn ar c’hezeg hag evit an dud dre vras.
Jean-Yves Le Drian a annoncé son ambition d’engager une grande réflexion régionale sur la filière cheval en Bretagne. 
Jean-Yves an Drian en doa kemennet e oa mennet da gregiñ gant ur brederiadenn vras er Rannvro diwar-benn filierenn ar c’hezeg.
Il a également rappelé son engagement pour maintenir les deux sites bretons des Haras nationaux : Hennebont et Lamballe.
Degaset en doa da soñj ivez eus e engouestl evit ma vo miret an div lec’hienn eus ar Greoù broadel e Breizh : Henbont ha Lambal.
Cette rencontre a également été l’occasion pour Jean-Yves Le Drian et Georgette Bréard d’aborder le projet d’intégration du Musée Mathurin Méheut sur le site du Haras National. 
An emgav-se a oa bet ivez un digarez evit Jean-Yves an Drian ha Georgette Bréard da blediñ gant ar raktres da enframmañ ar Mirdi Mathurin Méheut e savadurioù ar Gre Broadel.
L’association des Amis de Mathurin Méheut a d’ailleurs annoncé qu’elle offrait à la Région Bretagne la collection du musée de Lamballe, soit plus de 5 000 œuvres issues du fonds d’atelier du peintre officiel de la Marine. 
Kemennet en doa ar gevredigezh Mignoned Mathurin Méheut e proffe da Rannvro Breizh dastumad mirdi Lambal, anezhañ ouzhpenn 5 000 a oberennoù tennet eus atalier livour ofisiel ar Morlu.
Elle souhaite ainsi, assurer un rayonnement régional au futur musée Mathurin-Méheut de Lamballe.
Evel-se he deus c’hoant da vrudañ er rannvro a-bezh ar mirdi Mathurin Méheut da zont e Lambal.
La matinée c’est terminée au sein de l’entreprise Grand Ouest Etiquette à Lamballe. 
Echuet e oa bet ar mintinvezh e-barzh an embregerezh Grand Ouest Etiquette e Lambal.
Créée en 1980, elle est spécialisée dans la fabrication d’étiquette industrielle et produit quotidiennement 450 km d’étiquette et emploie 65 salariés. 
Hennezh a oa bet krouet e 1980. Plediñ a ra gant an oberiañ tikedennoù greantel ha bemdez e produ 450 km a dikedennoù. Implijout a ra 65 goprad.
Les responsables de l’entreprise ont présenté leurs projets de développement, au cœur de l’innovation et du respect de l’environnement (réflexion sur le bilan carbone de l’entreprise et la diminution du tonnage des déchets). 
Pennoù bras an embregerezh o doa kinniget o raktresoù diorren, e-kreizig-kreiz an neveziñ, hag en doujañs ouzh an endro (prederiadenn war bilañs karbon an embregerezh ha war penaos digreskiñ pouez al lastez).
Enfin, ils ont évoqué avec Jean-Yves Le Drian la situation des PME bretonnes et la nécessité de conduire un travail de marque « Bretagne ».
Erfin o doa graet anv gant Jean-Yves an Drian eus plegenn an EBEoù e Breizh hag eus ar ret m’eo ober ul labour war ar merk m’eo « Breizh ».
Après une pause-déjeuner à Hénon, Jean-Yves Le Drian a rencontré près d’une cinquantaine d’agriculteurs à Trébry. 
Goude un ehan evit lein en Henon en doa kejet Jean-Yves an Drian gant un hanter-kant bennak a labourerien-douar e Trebrid.
Ces derniers ont fait part de leur vision de l’agriculture bretonne face aux crises à répétitions.
Ar re-se o doa kontet dezhañ penaos e welont al labour-douar e Breizh e-tal an enkadennoù lerc’h-ouzh-lerc’h.
Jean-Yves Le Drian a rappelé l’action volontariste menée par la Région à destination de l’agriculture bretonne depuis 2004. 
Jean-Yves an Drian en doa degaset da soñj eus al labour mennidik zo bet graet gant ar Rannvro evit al labour-douar e Breizh abaoe 2004.
Il a pris le temps d’évoquer la nouvelle alliance avec les agriculteurs qu’il souhaite bâtir : agir pour soutenir le revenu agricole, pour lui « les agriculteurs doivent pouvoir vivre de leur travail » ; accroître l’autonomie des exploitations dans le domaine des énergies, de l’alimentation et la commercialisation ; développer les circuits locaux de distribution ; promouvoir l’installation en agriculture… 
Kemeret en doa amzer d’ober anv eus an emglev nevez en deus c’hoant da skoulmañ gant al labourerien-douar : labourat evit harpañ leve al labourerien-douar, evitañ «  e tle al labourerien-douar bezañ gouest da vevañ diwar o labour » ; kreskiñ emrenerezh an atantoù evit a sell an energiezhioù, ar boued hag ar c’henwerzh ; diorren ar rouedadoù ingalañ lec’hel ; sikour al labourerien-douar nevez d’en em staliañ...
Ces ambitions seront au cœur d’un nouveau Pacte agricole pour la Bretagne.
E-kreiz un Emglev nevez evit al labour-douar e Breizh e vo ar palioù-se.
En milieu d’après-midi, Jean-Yves Le Drian a rejoint le Mené pour visiter l’entreprise agroalimentaire Kermené à Saint-Jacut du Mené puis s’est déplacé à Loudéac pour rencontrer les responsables de l’entreprise Brocéliande-Cooperl à Loudéac. 
E-kreiz an endervezh e oa aet Jean-Yves an Drian d’ar Menez evit gweladenniñ an embregerezh gounezvouederezh Kermene e Sant-Yagu-ar-Menez, ha goude-se e oa aet da Loudieg evit en em gavout gant pennoù an embregerezh Brocéliande-Cooperl.
Ils ont échangé autour des recompositions en cours dans le secteur de l'agroalimentaire.
Kaozeet o doa eus an adaozadurioù zo war ar stern e gennad ar gounezvouederezh.
Cette belle journée ensoleillée s'est terminée par une réunion publique à Plouguenast en présence de 150 personnes. 
Echuet e oa bet an devezh brav ha heoliek-se gant un emvod foran e Plougonwaz dirak 150 a dud.
Après un mot d’accueil du Maire de la commune, Jacqueline Chevé et Georgette Bréard ont rappelé l’action de la majorité de gauche sur le territoire en faisant « la preuve par le produit ». 
Goude ur gerig degemer gant Maer ar gumun, Jacqueline Chevé ha Georgette Bréard o doa degaset da soñj eus al labour zo bet graet gant ar muiañ-niver eus an tu kleiz er rannvro, en ur brouiñ an traoù war-bouez ar pezh zo bet produet.
Jacqueline Chevé à remis à Jean-Yves Le Drian un certain nombre d’objets locaux représentant l’investissement financier de la Région en Bretagne centrale. 
Jacqueline Chevé en doa roet da Jean-Yves an Drian un toullad traezoù produet er vro hag a dest an arc’hant zo bet postet gant ar Rannvro e Kreiz-Breizh.
Puis tour à tour, Gérard Lahellec, Marie-Pierre Rouger, Thierry Burlot et Jean-Yves Le Drian ont abordés l’ambition de la liste de rassemblement PS-PCF-Bretagne Ecologie : une Bretagne solidaire, créative et responsable.
Goude-se, Gérard Lahellec, Marie-Pierre Rouger, Thierry Burlot ha Jean-Yves an Drian o doa komzet tro-ha-tro eus pal al listenn m’eo bodet ar Strollad Sokialour, ar Strollad Komunour ha Breizh Ekologouriezh : Breizh kengret, ijinus hag atebek.